62024CO0823_INF
Euroopa Kohtu (üheksas koda) 10. juuli 2025. aasta kohtumäärus –Centro Servizi Culturali Santa Chiara
(kohtuasi C‑823/24)
Eelotsusetaotlus – Euroopa Kohtu kodukorra artikkel 99 – Sotsiaalpoliitika – Direktiiv 1999/70/EÜ – Euroopa Ametiühingute Konföderatsiooni, Euroopa Tööandjate Föderatsiooni ja Euroopa Riigiosalusega Ettevõtete Keskuse (CEEP) sõlmitud raamkokkulepe tähtajalise töö kohta – Klausel 4 – Mittediskrimineerimise põhimõte – Tähtajaliste töötajate ebasoodsama kohtlemise puudumine – Töötasu teatud komponentide maksmine ainult tähtajatutele töötajatele – Tähtajalised töötajad, kelle tunnitasu on kõrgem kui tähtajatutel töötajatel
1.
Sotsiaalpoliitika – Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta – Direktiiv 1999/70 – Tähtajaliste töötajate diskrimineerimise keeld – Töötingimused – Mõiste – Paindlikkuse preemia ja ettevõtja poolt töösuhtest tulenevalt makstav täiendav töötasu – Hõlmamine
(Nõukogu direktiiv 1999/70, lisa klausli 4 lõige 1)
(vt punktid 24 ja 25)
2.
Sotsiaalpoliitika – Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) raamkokkulepe tähtajalise töö kohta – Direktiiv 1999/70 – Tähtajaliste töötajate diskrimineerimise keeld – Paindlikkuse preemia ja ettevõtja poolt töösuhtest tuleneva täiendava töötasu maksmine üksnes tähtajatutele töötajatele – Tähtajalised töötajad, kelle tunnitasu on kõrgem kui tähtajatutel töötajatel – Lubatavus
(Nõukogu direktiiv 1999/70, lisa klausli 4 lõige 1 ja klausli 8 lõige 1)
(vt punktid 26–29 ja resolutsioon)
Resolutsioon
18. märtsil 1999 sõlmitud raamkokkuleppe tähtajalise töö kohta, mis on esitatud nõukogu 28. juuni 1999. aasta direktiivi 1999/70/EÜ (milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta) lisas, klausli 4 lõiget 1
tuleb tõlgendada nii, et
tuleb tõlgendada nii, et sellega ei ole vastuolus niisugused riigisisesed õigusnormid, mis näevad ette töötasu teatud komponentide maksmise ainult tähtajatutele töötajatele, jättes need komponendid maksmata tähtajalistele töötajatele, juhul kui viimati nimetatute tunnitasu on kõrgem kui tähtajatutel töötajatel, kaasa arvatud juhul, kui on võetud arvesse kõnealuseid tähtajatute töötajate töötasus sisalduvaid komponente.